送友人罷舉歸東海
作者：雍陶
朝代：唐

paragraphs: 滄滄天塹外，何島是新羅？
舶主辭蕃遠，碁僧入漢多。
海風吹白鶻，沙日曬紅螺。
此去知提筆，須求利劍磨。
（見韋莊《又玄集》卷下。
熊飛云《全唐詩》卷五三一收此爲許渾詩。
今檢《文苑英華》卷二八○收此爲許詩，而許渾自書之烏絲欄詩真蹟及席刻本《丁卯詩集》、《四部叢刊》影宋鈔《下卯集》中皆無此詩。
應爲誰作，尚難斷定。
）。